Frumsýningardagar fyrir næstu fjórar Avatar myndir hafa nú verið gefnir út opinberlega , en Avatar 2 , sú fyrsta af þessum fjórum nýju , verður frumsýnd 18. Desember árið 2020 . Hinar þrjár fylgja svo í kjölfarið ; Avatar 3 kemur 17. Desember 2021 , Avatar 4 kemur í bíó þremur árum síðar , eða 20. desember 2024 og sú síðasta , Avatar 5 , verður frumsýnd 19. desember 2025 . Þetta var tilkynnt á opinberri fésbókarsíðu myndanna , ásamt mynd af James Cameron leikstjóra , og leikhóp og tökuliði . „ Frábært að vinna með besta liðinu í bransanum ! Avatar tekur flugið nú þegar við byrjum að vinna samtímis að fjórum nýjum myndum , “ segir Cameron í færslunni . Fyrir ári síðan , á CinemaCon afþreyingarhátíðinni , tilkynnti Cameron að hann myndi gera fjórar framhaldsmyndir af Avatar , og sagði þá að sú fyrsta myndi koma í bíó árið 2018 . Þessi höfundur hinnar upprunalegu Avatar , sem er mest sótta mynd allra tíma , með 2,8 milljarða bandaríkjadala í aðsóknartekjur , sagði á þeim tíma að sýn hans á söguna hefði útvíkkast umtalsvert . Fyrst hafði hann séð fyrir sér tvær framhaldsmyndir , en eftir að hann hafði fundað með handritshöfundum , listamönnum og hönnuðum , þá áttaði hann sig á að hann hefði efni í meira en tvær myndir . Hann fjölgaði þeim þá í þrjár , og svo aftur í fjórar . „ Við höfum ákveðið að leggja upp í risastórt verkefni , og gera fjórar sögulegar stórmyndir , sem hver stendur fyrir sínu , en mynda heildstæða sögu , “ sagði Cameron á CinemaCon . Tilkynningin kom strax eftir að leikstjórinn hafði sagt bíóeigendum , að hann væri á móti nýju fyrirtæki Sean Parker ( Napster , Facebook ) sem heitir Screening Room , en fyrirtækið vill frumsýna nýjar kvikmyndir heima í stofu hjá fólki samtímis og þær eru frumsýndar í bíóhúsum . „ Treystið mér , þessar myndir eru gerðar fyrir stóra tjaldið fyrst , “ sagði hann . Leikararnir Zoe Saldana , Sam Worthington , Sigourney Weaver og Stephen Lang mæta öll aftur til leiks í nýju myndina . „ Ég veit hvar ég verð næstu átta árin , “ sagði Cameron . „ Það tók okkur fjögur og hálft ár að gera Avatar 1 , og núna gerum við fjórar samtímis . “ Hér fyrir neðan má sjá Fésbókarfærslu Cameron :